# La Lobèra

La Lobèra (Laloubère en francés) qu'ei ua comuna gascona situada dens lo departament deus Hauts Pirenèus e la region administrativa d'Occitània, ancianament de Miègjorn-Pirenèus.

## Toponimia

La prononciacion qu'ei [la lou'bèro] (grafia fonetica deus autors). Las fòrmas ancianas que son : La Lobeyra, La Lobera, cap a 1184, La Lobere en 1285, De Lalobera en 1313, De Luperia, en latin, en 1342, de Lupperia, en latin, en 1379, La Lobera en 1429, Laloubere (mapa de Cassini, a la fin deu sègle XVIII).
Segon Dauzat, lobèra que vien deu latin lupus, dab lo sufixe -aria, « lòc frequentat deus lops ».
Segon Negre, La Lobèra que vien deu gascon lobèra, « arrepaire de lops » e tanben « alentorns, lòcs circonvesins d'un lòc ».
Segon Robert Aymard, La Lobèra qu'ei ua seuva on i avèva a l'origina un pavalhon de caça aus lops.
Segon Miquèu Grosclaude, la segonda explicacion de Negre que vien deu diccionari de Simin Palay; saben pas on Palay angó quèrre ua tau definicion. La prumèra explicacion, « arrepaire de lops », que sembla vertadèra, mes que i a avut autas definicions, lo petit nom Lop, hòrt espandit, loba, oronime preindoeuropèu, etc. Lejosne que horneish duas referéncias hòrt curiosas : Nemus vocatum La Lova en 1306 (letra de Helip lo Bèth), Nemus vocatum la Loba alias casa de la Folhosa en 1310, « ua seuva aperada la Loba »; se son exactas, que contiénen un usatge estranh deu femenin (loba e pas lop) e lo nom de Loba qu'i sembla utilizat com nom pròpri. Lo sens deu toponime, deu latin luparia, que demòra de preferéncia « lòc frequentat deus lops ».

## Administracion

Lista deus cònsols successius :
| Periòde | Periòde | Identitat | Etiqueta |
| març de 2008 | 2026 | Patrick Vignes | UMP, LR |
| març de 2001 | 2008 | Régine Lauron | PS |
| | 2001 | | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 1944, totala: 2035 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| | | | | | | 964 | - | - |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| - | - | - | - | 959 | - | - | - | - |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| - | - | 844 | - | - | - | - | - | - |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 1 199 | 1 323 | 1 444 | 1 333 | 1 296 | 1 352 | 1 706 | 1 933 | 1 875 1 980 |
| 2009 | 2010 |
| 1 906 2 013 | 1 936 2 043 |
| Fonts ||
| Base Cassini de l'EHESS (recercar) - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion qu'èra de 1880 abitants e la densitat qu'èra de 464,2 ab/km².

## Véder tanben

* Comunas deths Hauts Pirenèus

## Nòtas

* 1 2 3 4 Michel Grosclaude et Jean-François Le Nail, Dictionnaire toponymique des communes des Hautes-Pyrénées intégrant les travaux de Jacques Boisgontier, Conseil Général des Hautes-Pyrénées, 2000 https://www.archivesenligne65.fr/article.php?laref=1077&titre=laloubere
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 380
* Portau de Gasconha